میت بردرز

میت بھائی یا میٹ بروس بالی ووڈ کے میوزک ہدایت کاروں کی ایک جوڑی ہے جن کا تعلق گوالیار ، مدھیہ پردیش ، ہندوستان سے ہے ۔  اس جوڑے میں دو بھائی منمیت سنگھ اور ہرمیت سنگھ ہیں۔ وہ پہلے انجمن بھٹاچاریہ سے وابستگی کی وجہ سے میٹ بروس انجن کے نام سے جانے جاتے تھے۔

میت بھائی ، بے بی ڈول گانے کی وجہ سے مشہور ہوئے اور پھر ''چٹیاں کلائیاں'' گیت نے انھیں اور زیادہ کامیابی دلائی۔ یہ دونوں گانے کنیکا کپور نے گائے تھے۔ ان گانوں نے انھیں متعدد ایوارڈ جتوائے ہیں جیسے بہترین میوزک ڈائریکٹر کا فلم فیئر ایوارڈ ، بہترین میوزک ڈائریکٹر کا اسکرین ایوارڈ اور بہترین میوزک ڈائریکٹر کا اریہ ایوارڈ۔   

 ابتدائی زندگی اور کیریئر 
منیمت سنگھ اور ہرمیت سنگھ دونوں بھائی گوالیر سے ہیں۔ ان کی ابتدائی تعلیم گوالیار میں ہوئی تھی۔ اس کے بعد وہ اعلی تعلیم کے لیے ممبئی منتقل ہو گئے۔ انھوں نے ٹی وی سیریز اور بالی ووڈ میں کام کرنا شروع کیا ، لیکن اپنے گانے "جوگی سنگھ برنالہ سنگھ" کی کامیابی کے بعد ، انھوں نے اداکاری چھوڑ دی اور موسیقی کا انتخاب کیا۔ اس کے بعد انھوں نے فلموں میں میوزک ڈائریکٹر کی حیثیت سے کام کرنا شروع کیا۔ دونوں نے موسیقی کی باقاعدہ تعلیم حاصل نہیں کی۔ دونوں ٹی وی سیریل کیونکہ ساس بھی کبہی بہو تھی اور شگن میں کام کرچکے ہیں۔

اداکاری چھوڑنے کے بعد ، بھائیوں نے بالی ووڈ میں میوزک ڈائریکٹر کی حیثیت سے کام کیا۔ انجن بھٹاچاریہ کے ساتھ مل کر ، انھوں نے میت بروس انجن تگڑی(ٹرائیکا) بنائی۔ انھوں نے کئی گانوں کے لیے موسیقی تیار کی اور گایا۔ انجن بھٹاچاریہ نے اپنے میوزک کا بزنس الگ سے شروع کیا۔ برادران نے "میٹ بروس ریکارڈنگ اسٹوڈیو" کے نام سے اپنا ایک ریکارڈنگ اسٹوڈیو بھی کھولا۔

 ذاتی زندگی 
بڑے بھائی منیمت نے کرشما مودی سے 2002 میں شادی کی تھی اور اس وقت ان کی ایک بیٹی ہے۔ کرشمہ ہندی ٹی وی سیریل میں کام کرتی ہے۔ چھوٹے بھائی ، ہرمیت کی شادی شیفالی جریوالا سے ہوئی تھی ، لیکن کچھ سال بعد ان کی طلاق ہو گئی اور ہرمیت نے سنیانا سنگھ سے سن 2010 میں شادی کرلی۔ ان کا ایک بیٹا ہے۔

 حوالہ جات 

زمرہ:بقید حیات شخصیات
زمرہ:بھارتی مرد اداکار
زمرہ:فلم فیئر فاتحین
زمرہ:گوالیار کی شخصیات
زمرہ:موسیقار
زمرہ:موسیقار بلحاظ قومیت
زمرہ:ویکی ڈیٹا سے مختلف مختصر وضاحت
زمرہ:بھارتی موسیقار جوڑی
زمرہ:پنجابی شخصیات
زمرہ:بالی وڈ
زمرہ:بھارتی نغمہ ساز